Paprastasis varputis

Agropyron repens (L.) P.Beauv.
 Elytrigia repens (L.) Desv. ex Nevski
 Triticum repens L.

Paprastasis varputis (Elymus repens) – miglinių (Poaceae) šeimos piktžolė.

Tai daugiametis, apie 50-120 cm, šakniastiebiais plintantis augalas, kurį sunku išnaikinti. Jis gerokai nualina dirvą, padeda plisti kai kurioms kultūrinių augalų ligoms, tačiau užliejamose pievose yra geras pašarinis augalas.

Žydi birželio – liepos mėn. Plinta sėklomis ir šakniastiebiais, kurie dirvoje įsišaknija ir iš jų išauga nauji augalai.

Auga pievose, laukuose, dirvose. Liaudies medicinoje iš varpučių šakniastiebių verdama arbata šlapimo pūslės ligoms gydyti.

Kategorija:Migliniai
Kategorija:Piktžolės
Kategorija:Vaistiniai augalai